stanford-oval/wikipedia huggingface dataset:
ระบบการลงคะแนนแบบผสม
ประเภทของระบบผสม > ระบบสัดส่วนผสม

บทความหลัก: การลงคะแนนระบบสัดส่วนผสม
การลงคะแนนระบบสัดส่วนผสม (MMP) มีความคล้ายคลึงกับแบบคู่ขนาน โดยในแบบสัดส่วนผสมนี้จะมีผู้แทนที่มาจากการเลือกตั้งจากระบบแบ่งเขตซึ่งใช้ระบบคะแนนนำ/เสียงข้างมากตัดสิน และมีผู้แทนอีกส่วนที่มาจากระบบสัดส่วน ซึ่งแตกต่างกันตรงที่ระบบสัดส่วนผสมเป็นระบบผสมซึ่งหมายความว่าที่นั่งที่ได้มาจากระบบสัดส่วนนั้นมาจากการจัดสรรปันส่วนเพื่อแก้ไขให้เป็นสัดส่วนของความไม่สัมพันธ์กันอันเกิดจากการเลือกตั้งในระบบแบ่งเขต ระบบสัดส่วนผสมใช้ในการเลือกตั้งในไทย นิวซีแลนด์ โบลิเวีย เยอรมนี และเลโซโท
ประเภทของระบบผสม > คะแนนเสียงเผื่อเลือกเพิ่ม

บทความหลัก: ระบบคะแนนเสียงเผื่อเลือกเพิ่ม
ระบบคะแนนเสียงเผื่อเลือกเพิ่ม (alternative vote plus, ย่อ AV+) เป็นระบบผสมที่มีการชดเชยที่นั่ง คล้ายคลึงกับระบบสมาชิกเพิ่มเติม (additional member system, ย่อ AMS) โดยแตกต่างตรงที่นั่งจากการแบ่งเขตเลือกตั้งนั้นได้มาจากระบบคะแนนเสียงเผื่อเลือก (alternative vote, ย่อ AV) ระบบนี้ได้ถูกเสนอโดยคณะกรรมการอิสระเพื่อระบบการลงคะแนนให้ใช้เป็นตัวเลือกแทนระบบแบ่งเขตคะแนนสูงสุดในระบบการลงคะแนนของรัฐสภาสหราชอาณาจักร
ประเภทของระบบผสม > สกอร์โปโร

บทความหลัก: สกอร์โปโร
สกอร์โปโร (scorporo) เป็นระบบการลงคะแนนแบบผสมสองชั้นคล้ายกับระบบสัดส่วนผสม ยกเว้นตรงประเด็นความไม่เป็นสัดส่วนจากการเลือกตั้งในระบบแบ่งเขตจะถูกจัดการโดยกลไกแบบโอนเสียง โดยคะแนนเสียงของผู้ชนะในแบบแบ่งเขตของแต่ละเขตนั้นจะไม่ถูกนำไปคำนวณในการจัดสรรที่นั่งในระบบสัดส่วน ระบบนี้ใช้ในอิตาลีช่วง ค.ศ. 1993 ถึง ค.ศ. 2005 และในปัจจุบันใช้ในฮังการี
ประเภทของระบบผสม > เสียงข้างมากแบบเพิ่มที่นั่ง

บทความหลัก: ระบบเสียงข้างมากแบบเพิ่มที่นั่ง
ระบบเสียงข้างมากแบบเพิ่มที่นั่ง (majority bonus system) เป็นระบบการลงคะแนนที่มีการเพิ่มที่นั่ง (โบนัส) ที่เรียกกันว่าเป็น "ระบบผสมแบบแหวกแนว" ใช้ในกรีซ ซานมารีโน และอาร์มีเนีย รวมถึงอิตาลีในช่วง ค.ศ. 2006–2013 ระบบนี้ช่วยให้พรรคการเมืองที่มีคะแนนสูงสุดหรือพันธมิตรได้ที่นั่งส่วนใหญ่โดยใช้เสียงจำนวนน้อยซึ่งคล้ายกับกรณีของระบบคะแนนนำ/เสียงข้างมาก เพียงแต่ใช้ระบบสัดส่วนในการจัดสรรปันส่วนที่นั่งให้กับพรรคฝ่ายค้านและพรรคฝ่ายรัฐบาล
ประเภทของระบบผสม > สัดส่วนคู่

ระบบสัดส่วนคู่ (dual-member proportional representation, ย่อ DMP) เป็นระบบผสมที่มีการชดเชยที่นั่งคล้ายกับระบบสัดส่วนผสม ยกเว้นที่ตรงที่การลงคะแนนนั้นทำเป็นคู่ (สองคน) ในระดับแบ่งเขต โดยเป็นระบบที่เสนอให้ใช้ในการเลือกตั้งทั่วไปของแคนาดา และยังเคยเป็นระบบที่ได้รับการเสนอให้ใช้ในการเลือกตั้งรัฐพรินซ์เอ็ดเวิร์ดไอแลนด์ในการลงประชามติเมื่อ ค.ศ. 2016 และในรัฐบริติชโคลัมเบียเมื่อ ค.ศ. 2018
รายชื่อประเทศที่ใช้ระบบผสม

ตารางต่อไปนี้แสดงถึงรายชื่อประเทศที่ใช้ระบบการลงคะแนนแบบผสมสำหรับสภาล่าง โดยไม่รวมถึงประเทศในระบบลูกผสม และประเทศที่ใช้ระบบผสมแบบคะแนนนำ/เสียงข้างมากทั้งสอง
| ประเทศ | ประเภทของระบบผสม |
| --- | --- |
กรีซ: ระบบเสียงข้างมากแบบเพิ่มที่นั่ง
กินี: แบบคู่ขนาน
เกาหลีใต้: แบบคู่ขนาน
จอร์เจีย: แบบคู่ขนาน
จอร์แดน: แบบคู่ขนาน
ซานมารีโน: ระบบเสียงข้างมากแบบเพิ่มที่นั่ง
ซิมบับเว: แบบคู่ขนาน
เซเชลส์: แบบคู่ขนาน
เซเนกัล: แบบคู่ขนาน
ญี่ปุ่น: แบบคู่ขนาน
ไต้หวัน: แบบคู่ขนาน
ทาจิกิสถาน: แบบคู่ขนาน
แทนซาเนีย: แบบคู่ขนาน
ไทย: ระบบสัดส่วนผสม
นิวซีแลนด์: ระบบสัดส่วนผสม
เนปาล: แบบคู่ขนาน
โบลิเวีย: ระบบสัดส่วนผสม
ฟิลิปปินส์: แบบคู่ขนาน
มองโกเลีย: แบบคู่ขนาน
มอริเตเนีย: แบบคู่ขนาน
เม็กซิโก: แบบคู่ขนาน
โมนาโก: แบบคู่ขนาน
โมร็อกโก: แบบคู่ขนาน
ยูเครน: แบบคู่ขนาน
เยอรมนี: ระบบสัดส่วนผสม
รัสเซีย: แบบคู่ขนาน
ลิทัวเนีย: แบบคู่ขนาน
เลโซโท: ระบบสัดส่วนผสม
เวเนซุเอลา: แบบคู่ขนาน
เวลส์: ระบบสมาชิกเพิ่มเติม
ศรีลังกา: แบบคู่ขนาน
สกอตแลนด์: ระบบสมาชิกเพิ่มเติม
อันดอร์รา: แบบคู่ขนาน
อาร์มีเนีย: ระบบเสียงข้างมากแบบเพิ่มที่นั่ง
อิตาลี: แบบคู่ขนาน
ฮ่องกง: แบบคู่ขนาน
ฮังการี: สกอร์โปโร
ดูเพิ่ม

ระบบการลงคะแนน
ระบบการลงคะแนนแบบสัดส่วน
ระบบการลงคะแนนแบบกึ่งสัดส่วน
ระบบสุริยะสวีเดน

สวิฟต์-ทัตเทิล
ฮัลเลย์
ดาวพฤหัสบดี
ยูเรนัส
เนปจูน
Ixion
Eris
Sedna
เทอร์มิเนชั่นช็อก
ระบบสุริยะสวีเดนในแผนที่ประเทศสวีเดน
ระบบสุริยะสวีเดน (อังกฤษ: Sweden Solar System) เป็นแบบจำลองระบบสุริยะถาวรอัตราส่วนจริงที่ใหญ่ที่สุดในโลก ดวงอาทิตย์แทนด้วยอะวีชีอะรีนาในสต็อกโฮล์ม ดาวเคราะห์ชั้นในอยู่ในสต็อกโฮล์ม ส่วนดาวเคราะห์ชั้นนอกตั้งอยู่ห่างออกไปทางเหนือในเมืองอื่น ๆ ไปตามทะเลบอลติก ระบบสุริยะสวีเดนริเริ่มโดยนีลส์ เบรนนิง (Nils Brenning) ศาสตราจารย์ประจำราชวิทยาลัยเทคโนโลยี ในสต็อกโฮล์ม และ เกิสตา กาห์ม ศาสตราจารย์ประจำมหาวิทยาลัยสต็อกโฮล์ม แบบจำลองระบบสุริยะนี้ใช้อัตราส่วนขนาด 1:20 ล้าน
ระบบสุริยะ

ดวงอาทิตย์แทนด้วยอะวีชีอะรีนา (กลอเบิน) ในสต็อกโฮล์ม, ซึ่งมีเส้นผ่านศูนย์กลาง 110 m (360 ft) โดยขนาดนี้ตามอัตราส่วนขนาดเป็นขนาดที่รวมโคโรนาของดวงอาทิตย์ด้วย
ระบบสุริยะ > ดาวเคราะห์ชั้นใน

ดาวพุธ (เส้นผ่านศูนย์กลาง 25 ซm (0.82 ft)) ตั้งอยู่ในพิพิธภัณฑ์นครสต็อกโฮล์ม ห่างไป 2,900 m (1.8 mi) จากอะวีชีอะรีนา ทรงกลมโลหะชิ้นนี้สร้างขึ้นโดยศิลปิน ปีเตอร์ วาร์เฮลยี (Peter Varhelyi)
ดาวศุกร์ (เส้นผ่านศูนย์กลาง 62 ซm (2.03 ft)) ตั้งอยู่ในเวเตินสกาเพินส์ฮุส (Vetenskapens Hus) ในราชวิทยาลัยเทคโนโลยี ห่างไป 5,500 m (3.4 mi) จากอะวีชีอะรีนา
โลก (เส้นผ่านศูนย์กลาง 65 ซm (2.13 ft)) ตั้งอยู่ในพิพิธภัณฑ์ประวัติศาสตร์ธรรมชาติสวีเดน (คอสโมโนวา) ห่างไป 7,600 m (4.7 mi) จากอะวีชีอะรีนา ใกล้กันมีแบบจำลองรูปดวงจันทร์ ขนาด (18 ซm (0.59 ft)
ดาวศุกร์ (เส้นผ่านศูนย์กลาง 35 ซm (1.15 ft)) ตั้งอยู่ในเมอร์บีเซนตรุม ศูนย์การค้าและสถานีรถไฟใต้ดินสต็อกโฮล์ม ในเทศบาลดันแดรึด ย่านชานเมืองของสต็อกโฮล์ม ห่างไป 11.6 km (7.2 mi) จากอะวีชีอะรีนา ทำมาจากทองแดง สร้างขึ้นโดยศิลปินชาวฟินแลนด์ ไฮกิ ฮาปาเนิน
ระบบสุริยะ > ดาวเคราะห์แก๊ซใหญ่

ดาวพฤหัสบดี (เส้นผ่านศูนย์กลาง 7.3 m (24 ft)) ตั้งอยู่ภายในโครงแรมคลารีออน ภายในสนามบินสต็อกโฮล์มอาร์ลันดา เทศมณฑลซิกทือนา ห่างไป 40 km (25 mi) จากอะวีชีอะรีนา อยู่ในรูปวงไฟเหนือล็อบบีโรงแรม
ดาวเสาร์ (เส้นผ่านศูนย์กลาง 6.1 m (20 ft)) ตั้งอยู่ด้านนอกหอดูดาวเก่า อันแดร์ส เซลซิอุส ในจัตุรัสเซลซิอุส ในใจกลางนครอุปซอลา ห่างไป 73 km (45 mi) จากอะวีชีอะรีนา ตั้งขึ้นในช่วงปีดาราศาสตร์สากล ในรูปพรมภาพดาวเสาร์ โรงเรียนอื่น ๆ ในอุปซอลายังตั้งดวงจันทร์ของดาวเสาร์ด้วย โดย เอ็นซีลาดัส (เส้นผ่านศูนย์กลาง 2.5 ซm หรือ 0.98 in) ที่โรงเรียนควาร์นเกอร์เดส (Kvarngärdesskolan) เป็นชิ้นแรกที่สร้างขึ้น
ยูเรนัส (เส้นผ่านศูนย์กลาง 2.6 m (8 ft 6 in)) ชิ้นเดิมถูกทำลายไป ส่วนชิ้นใหม่ปัจจุบันตั้งอยู่หลังสตอรา มากาซีเนต (Stora magasinet) ในเลิฟสตาบรูค สร้างเสร็จปี 2012 เป็นแบบจำลองตั้งอยู่นอกอาคารทำมาจากเส้นเหล็กกล้าสีน้ำเงิน เส้นสีแดงแทนแกนหมุนของดาวเคราะห์
เนปจูน (เส้นผ่านศูนย์กลาง 2.5 เมตร) ตั้งอยู่ริมแม่น้ำเซอเดอร์ฮัมเซิน (Söderhamnsån) ในเซอเดอร์ฮัมน์ เมืองริมหาดซึ่งมีธรรมเนียมการประมงและเดินเรือ อันเกี่ยวข้องกับเนปจูนในฐานะเทพีแห่งทะเล ตั้งอยู่ห่างไป 229 km (142 mi) จากอะวีชีอะรีนา ทำมาจากอะคริลิก และจะเปล่งแสงสีน้ำเงินในตอนกลางคืน
ระบบสุริยะ > วัตถุพ้นดาวเนปจูน

พลูโต (เส้นผ่านศูนย์กลาง 12 ซm (0.39 ft)) และดวงจันทร์ ชารอน ตั้งอยู่ใลก้กับฝั่งทิศใต้ของทะเลสาบเดลเลิน ในเดลส์เบอ ห่างไป 300 km (190 mi) จากอะวีชีอะรีนา ฝังอยู่ในเสาที่รูปคล้ายป้ายหลุมศพ ตามธรรมเนียมที่ว่าพลูโตเป็นเทพแห่งความตาย และทำมาจากเดลเลินไนต์ แร่หายากจากบริเวณทะเลสาบนี้
ฮาอูเมอา (เส้นผ่านศูนย์กลาง 8.5 ซ.ม.) และดวงจันทร์ อยู่ในศูนย์วิทยาศาสตร์ 2047 ในบอร์เลิงเงอ ห่างไป 200 กิโลเมตรจากอะวีชีอะรีนา
ควาโออาร์ (เส้นผ่านศูนย์กลาง 6 ซ.ม.) ตั้งอยู่ในหอสมุดกีสลาเวด ห่างไป 340 กิโลเมตรจากอะวีชีอะรีนา
อิกเซียน (เส้นผ่านศูนย์กลาง 6.5 ซm (0.21 ft)) ดาวเคราะห์แคระ ตั้งอยู่ที่ศูนย์วิทยาศาสตร์เทกนีกุส ในเฮอร์นอซันด์ ห่างไป 360 กิโลเมตรจากอะวีชีอะรีนา
มาเกมาเก (เส้นผ่านศูนย์กลาง 7 ซ.ม.) ตั้งอยู่ที่หอดูดาวสล็อตสค็อก (Slottsskogsobservatoriet) ในกอเทนเบิร์ก ห่างไป 400 กิโลเมตรจากอะวีชีอะรีนา
อัวมูอามูอา (เส้นผ่านศูนย์กลาง 0.3 ม.ม.) ตั้งอยู่ในหมู่บ้านเพลินนีนเยอ (Plönninge) ในฮัลลันด์ ห่างไป 440 กิโเมตรจากอะวีชีอะรีนา
กองกอง (เส้นผ่านศูนย์กลาง 7.5 ซ.ม.) ตั้งอยู่ใกล้กับหอดูดาวตีโชบราเฮ (Tycho Brahe Observatory) ในอ็อกซีย์ มัลเมอ ห่างไป 500 กิโลเมตรจากอะวีชีอะรีนา
อีริส (เส้นผ่านศูนย์กลาง 13 ซm (0.43 ft)) ตั้งอยู่ที่ Umestans Företagspark ในอูเมอัว ห่างไป 518 km (322 mi) จากอะวีชีอะรีนา ผลงานโดยเทเรซา แบร์ย ทำมาจากทอง
เซดนา (เส้นผ่านศูนย์กลาง 10 ซm (0.33 ft)) ดาวเคราะห์แคระ ตั้งอยู่ในศูย์วิทยาศาสตร์เทคนีเคนส์ ฮูส ในลูเลอัว ห่างไป 734 km (456 mi) จากอะวีชีอะรีนา
ระห่ำ กระฉูด

| ระห่ำ กระฉูด |
| --- | --- |
โปสเตอร์ในแบบภาษาไทย
กำกับ: โรเบิร์ต ร็อดริเกซ อีธาน เมนิควิซ
เขียนบท: โรเบิร์ต ร็อดริเกซ อัลบาโร ร็อดริเกซ
อำนวยการสร้าง: โรเบิร์ต ร็อดริเกซ อลิซาเบธ อเวลเลน ริค สจ๊วซ
นักแสดงนำ: แดนนี เทรโฮ  สตีเว่น ซีกัล มิเชลล์ ร็อดริเกซ ลินด์ซีย์ โลแฮน เจสสิกา อัลบา ดอน จอห์นสัน โรเบิร์ต เดอ นีโร
กำกับภาพ: จิมมี ลินด์ซีย์
ตัดต่อ: โรเบิร์ต ร็อดริเกซ รีเบคคา ร็อดริเกซ
บริษัทผู้สร้าง: โอเวอร์ไนท์ ฟิล์มส์  
ผู้จัดจำหน่าย: ทเวนตีธ์ เซนจูรี ฟอกซ์ (อเมริกาเหนือ) สหมงคลฟิล์ม (ประเทศไทย)
วันฉาย: 1 กันยายน 2010  (เทศกาลภาพยนตร์เวนิส) 3 กันยายน 2010  (สหรัฐอเมริกา) 2 กันยายน 2010  (ประเทศไทย)
ความยาว: 105 นาที
ประเทศ: สหรัฐอเมริกา
ภาษา: อังกฤษ สเปน
ทุนสร้าง: 20 ล้านดอลลาร์สหรัฐ
ทำเงิน: 31,327,899 ดอลลาร์สหรัฐ
ข้อมูลจาก IMDb
ข้อมูลจากสยามโซน
ระห่ำ กระฉูด (อังกฤษ: Machete) เป็นภาพยนตร์ฮอลลีวูด นำแสดงโดย แดนนี เทรโฮ, โรเบิร์ต เดอ นีโร, สตีเว่น ซีกัล,  มิเชลล์ ร็อดริเกซ, เจสสิกา อัลบา, ลินด์ซีย์ โลแฮน กำกับการแสดงและบทภาพยนตร์โดยโรเบิร์ต ร็อดริเกซ
เรื่องย่อ

มาเชเต (แดนนี เทรโฮส์) เป็นนายตำรวจเชื้อสายเม็กซิโก เขาเป็นนักฆ่าระดับมืออาชีพ แต่ทว่าถูกหักหลัง ลูกเมียถูกฆ่าตายหมด  5 ปีผ่านไป มาเชเตมาใช้ชีวิตอย่างหลบ ๆ ซ่อน ๆ ที่เท็กซัส พรมแดนสหรัฐ-เม็กซิโก ในฐานะคนหลบหนีเข้าเมืองเหมือนเช่นชาวเม็กซิโกคนอื่น ๆ  ที่นั่น สมาชิกวุฒิสภาสหรัฐอเมริกาจะมีการเลือกตั้ง แม็กลัฟลิน (โรเบิร์ต เดอ นีโร) กำลังได้รับความนิยมจากนโยบายผลักดันชาวเม็กซิโกให้ออกไปจากพื้นที่ด้วยความละมุนละม่อม  วันหนึ่ง มาเชเตได้รับการติดต่อให้ไปสังหารแม็กลัฟลิน แต่ทว่าเกิดความผิดพลาด กลับเป็นมาเชเตเองที่ถูกตามล่า  ด้วยความแค้นบวกกับการถูกตามล่า มาเชเตจึงต้องสู้ด้วยการใช้อาวุธชนิดต่าง ๆ โดยเฉพาะอย่างยิ่งมีดยาวที่มีชื่อเรียกว่า มาเชเต โดยมีผู้ช่วยเป็น 3 สาวสวยผู้รักความยุติธรรม ที่แต่ละคนมีความแสบสันต์ไม่แพ้กันทั้ง 3 คน ได้แก่ เช สาวรถบรรทุกที่มาเชเตช่วยไว้จากแก๊งค์ทรชน (มิเชลล์ ร็อดริเกซ), เอพริล สาวไฮโซลูกสาวของคู่ปรับที่โดนจับมาเป็นตัวประกันแต่กลับใจมาช่วยเพราะหลงเสน่ห์ มาเชเต (ลินด์ซีย์ โลฮาน) และซาร์ทานา ตำรวจตรวจคนเข้าเมืองที่ทนความอยุติธรรมในสังคมไม่ไหว (เจสสิก้า อัลบ้า) ก่อนที่จะรู้ว่าเบื้องหลังทั้งหมดนั้นคือการค้ายาเสพย์ติดข้ามพรมแดนครั้งใหญ่ คือ ทอเรส (สตีเว่น ซีกัล) อดีตนางจ้างเก่าของมาเชเตที่หักหลังเขาเป็นคนบงการ
เบื้องหลังและคำวิจารณ์

Machete เป็นผลงานการกำกับของ โรเบิร์ต ร็อดริเกซ ผู้กำกับหนุ่มเชื้อสายเม็กซิโก ที่มีผลงานในลักษณะคล้ายคลึงกันนี้ก่อนหน้านั้นออกมาหลายเรื่อง ไม่ว่าจะเป็น Desperado (1995), From Dusk till Dawn (1996), Planet Terror (2007) เป็นต้น ซึ่งทุกเรื่องได้รับการกล่าวขานว่าเป็นภาพยนตร์ที่มีรูปแบบที่สนุกสะใจในแบบภาพยนตร์เกรดบี
Machete ถูกพัฒนาบทบาทตัวละครจากบทสมทบใน Spy Kids (2001) ซึ่งเป็นภาพยนตร์แนวแฟนตาซีสำหรับเด็กของร็อดริเกซ ให้มาเป็นตัวละครเอกในเรื่องนี้ โดยมี แดนนี เทรโฮ นักแสดงชาวเม็กซิโก ผู้ที่เป็นที่รู้จักกันดีกับภาพยนตร์โลดโผนอเมริกัน-เม็กซิโกแบบนี้ โดยในครั้งนี้ นับเป็นครั้งแรกที่เทรโฮมารับบทเป็นนักแสดงนำ จากที่เคยเป็นตัวประกอบหรือตัวร้ายอยู่เสมอ พร้อมด้วยนักแสดงที่มีชื่อเสียงหลายคน ทั้ง โรเบิร์ต เดอ นีโร, สตีเว่น ซีกัล, มิเชลล์ ร็อดริเกซ, เจสสิกา อัลบา, ลินด์ซีย์ โลแฮน และ ดอน จอห์นสัน
คำว่า Machete เป็นภาษาสเปนที่หมายถึง มีดขนาดยาว ที่นิยมใช้กันในหมู่ชาวเม็กซิโก ซึ่งตัวละครเอกในเรื่องจะใช้เป็นอาวุธประจำกาย
ภาพยนตร์ได้รับคำวิจารณ์ว่า ทำได้สนุก มีอารมณ์ขันแบบร้าย ๆ ในรูปแบบของร็อดริเกซ และถึงแม้ว่าจะมีนักแสดงที่มีชื่อเสียงหลายคนมาร่วมแสดง แต่ก็ได้รับการเฉลี่ยบทไปอย่างครบถ้วน ทำให้ไม่มีใครแสดงได้เหลื่อมล้ำกว่ากัน แต่ทว่าก็มีหลายฉากที่หวาดเสียวและรุนแรง ทำให้ได้รับเรต R ในการฉายระดับสากล และภาพยนตร์ที่เหมาะสมกับผู้มีอายุตั้งแต่18 ปีขึ้นไปในประเทศไทย
สำหรับเว็บไซต์IMDbได้ให้คะแนนภาพยนตร์เรื่องนี้ไปทั้งหมด 7.5 ดาว จากทั้งหมด 10 ดาว และในสยามโซนให้ไปถึง 8.44 ดาว
ระเบียบวิธีเกี่ยวกับทฤษฎีบทกลศาสตร์

ระเบียบวิธีเกี่ยวกับทฤษฎีบทกลศาสตร์ (อังกฤษ: The Method of Mechanical Theorems) คืองานเขียนชิ้นหนึ่งของอาร์คิมิดีสซึ่งบรรจุแนวคิดเกี่ยวกับกณิกนันต์ที่สามารถนำไปใช้ได้ แต่เดิมเคยเชื่อว่างานเขียนชิ้นนี้สูญหายไปแล้ว แต่ต่อมาถูกค้นพบอีกครั้งอยู่ในสมุดบันทึกของอาร์คิมิดีส อันเป็นสมุดบันทึกพาลิมเซสต์ที่เคยบรรจุงานเขียนของอาร์คิมิดีส รวมถึงเรื่อง "ระเบียบวิธีทางกล" ที่เกี่ยวกับกฎของคาน และจุดศูนย์ถ่วง ซึ่งเขาได้พบกรณีพิเศษมากมาย
ดูเพิ่ม

ระเบียบวิธีเกษียณ
ระยะเชิงมุม

ในทางคณิตศาสตร์ (หรือกล่าวให้ตรงคือในสาขาเรขาคณิตและตรีโกณมิติ) รวมถึงวิทยาศาสตร์ธรรมชาติทั้งหมด (รวมถึงดาราศาสตร์, ธรณีฟิสิกส์, ฯลฯ) ระยะเชิงมุม (อังกฤษ: Angular distance) ระหว่างจุดสองจุดซึ่งสังเกตได้จากตำแหน่งที่แตกต่างกัน หมายถึง ขนาดของมุมระหว่างทิศทาง 2 ทิศทางซึ่งเกิดจากผู้สังเกตมุ่งไปยังวัตถุทั้งสองนั้น คำว่า ระยะเชิงมุม จึงมีความหมายจริงในลักษณะของ "มุม" แต่ใช้ในการอธิบายความหมายถึง "ระยะทาง" เชิงเส้นระหว่างวัตถุ (ตัวอย่างเช่น การพิจารณาระยะห่างของดาวฤกษ์ เมื่อสังเกตจากบนโลก)
การวัด

เนื่องจากระยะเชิงมุมมีความหมายจริงในลักษณะของมุม ดังนั้นการตรวจวัดจะได้หน่วยเป็นมุม เช่น องศา หรือ เรเดียน โดยใช้เครื่องมือวัดเช่น goniometer หรือทัศนูปกรณ์อื่นที่ออกแบบมาสำหรับวัดและบันทึกทิศทางโดยตรงและอ่านค่ามุมเปรียบเทียบกัน (เช่น กล้องโทรทรรศน์)
สมการ

ในการคำนวณระยะเชิงมุมในหน่วย พิลิปดา สำหรับระบบดาวคู่ ดาวเคราะห์นอกระบบ วัตถุในระบบสุริยะ และวัตถุท้องฟ้าอื่นๆ เราจะใช้ระยะทางโคจร (กึ่งแกนเอก) ในหน่วยดาราศาสตร์ หารด้วย ระยะห่างดาวฤกษ์ ในหน่วยพาร์เซก  สมการดังนี้
ดูเพิ่ม

Angular mil
Grad (angle)
Hour angle
Central angle
ระเบียงนักดนตรี

“ระเบียงนักดนตรี” ที่รองรับโดยแคริอาทิดที่พระราชวังลูฟร์ในกรุงปารีส
ระเบียงนักดนตรี (อังกฤษ: Minstrels' gallery) คือระเบียงประเภทหนึ่งที่มักจะตั้งอยู่ในห้องโถงเอกของปราสาท, คฤหาสน์, วัง, พระราชวัง หรือ คริสต์ศาสนสถาน ที่ใช้เป็นที่นั่งหรือยืนของนักดนตรีผู้เล่นดนตรีให้ผู้ร่วมในงานในห้องโถงฟัง บางครั้งก็จะตั้งแอบๆ จากแขกข้างล่าง
ดูเพิ่ม

ส่วนประกอบของสิ่งก่อสร้าง
แหล่งข้อมูลอื่น

พจนานุกรมศัพท์สถาปัตยกรรมคริสต์ศาสนา
Minstrels' Galleries in British Castles
ระยะทางแบบยุคลิด

ระยะทางแบบยุคลิด (อังกฤษ: Euclidean distance, Euclidean metric) คือระยะทางปกติระหว่างจุดสองจุดในแนวเส้นตรง ซึ่งอาจสามารถวัดได้ด้วยไม้บรรทัด มีที่มาจากทฤษฎีบทพีทาโกรัส เหตุที่เรียกว่า แบบยุคลิด เนื่องจากเป็นการวัดระยะทางในปริภูมิแบบยุคลิด (หรือแม้แต่ปริภูมิผลคูณภายใน) คือไม่มีความโค้งและไม่สามารถทำให้โค้งงอ และการใช้สูตรนี้วัดระยะทางทำให้กลายเป็นปริภูมิอิงระยะทาง ค่าประจำ (norm) ที่เกี่ยวข้องก็จะเรียกว่าเป็น ค่าประจำแบบยุคลิด (Euclidean norm) เช่นกัน (งานเขียนสมัยก่อนเรียกการวัดอย่างนี้ว่า ระยะทางแบบพีทาโกรัส)
นิยาม

ระยะทางแบบยุคลิดระหว่างจุดสองจุด p และ q คือความยาวของส่วนของเส้นตรง pq ถ้า p = (p1, p2, …, pn) และ q = (q1, q2, …, qn) ในระบบพิกัดคาร์ทีเซียน เป็นจุดสองจุดบนปริภูมิยุคลิด n มิติ ระยะทางระหว่างจุด p กับ q คำนวณได้จาก
ค่าประจำแบบยุคลิด คือระยะทางจากจุดหนึ่งจุด p ไปยังจุดกำเนิด  (0, 0, …, 0) บนปริภูมิยุคลิด
ซึ่งสมการตัวหลังเกี่ยวข้องกับผลคูณจุด เป็นขนาดของเวกเตอร์ p จากจุดกำเนิด ระยะทางแบบยุคลิดจึงอาจนิยามได้อีกแบบหนึ่งดังนี้
นิยาม > กรณีพิเศษ

ในหนึ่งมิติ ระยะทางระหว่างจุดสองจุดบนเส้นจำนวนจริงคือค่าสัมบูรณ์ของผลต่างของสองค่านั้น ดังนั้นถ้าให้ p และ q เป็นจุดสองจุด (หรือจำนวนสองจำนวน) บนเส้นจำนวนจริงแล้ว ระยะทางระหว่าง p และ q จึงคำนวณได้จาก
ในสองมิติแบบยุคลิด ถ้า p = (p1, p2) และ q = (q1, q2) แล้ว ระยะทางระหว่าง p และ q สามารถคำนวณได้ดังนี้ ซึ่งมีสูตรเหมือนกับทฤษฎีบทพีทาโกรัส
จากนิยามแบบที่สองของระยะทางแบบยุคลิด ถ้าหาก p = (r1, θ1) และ q = (r2, θ2) ในระบบพิกัดเชิงขั้ว จะสามารถคำนวณระยะทางได้จากสูตรนี้
ในสามมิติแบบยุคลิด ระยะทางระหว่าง p และ q ก็คือ
เมื่อมิติเพิ่มขึ้น พจน์ภายในก็เพิ่มขึ้นตามจำนวนมิติ เช่นนี้เรื่อยไป
ดูเพิ่ม

ระยะทางแมนฮัตตัน
ระยะทางเชบีเชฟ
ระบบสารสนเทศเพื่อผู้บริหารระดับสูง

ระบบสารสนเทศเพื่อผู้บริหารระดับสูง (อังกฤษ: Executive information system: EIS) เป็นประเภทหรือส่วนย่อยจาก ระบบสนับสนุนการตัดสินใจ (Decision Support Systems) มีจุดประสงค์เพื่ออำนวยความสะดวกและสนับสนุนข้อมูลประกอบการตัดสินใจของผู้บริหารระดับสูง โดยเป็นข้อมูลที่มีองค์ประกอบทั้งปัจจัยภายในและปัจจัยภายนอก ที่เกี่ยวข้องกับเป้าหมายทางกลยุทธ์นโยบาย ยุทธวิธี ปัญหาเฉพาะหน้า และการควบคุม
EIS เน้นการแสดงกราฟิกและง่ายต่อการใช้ส่วนติดต่อผู้ใช้ พวกเขามีการรายงานที่แข็งแกร่งและเจาะลึกลงความสามารถในการ โดยทั่วไป EIS เป็น DSS ทั่วทั้งองค์กรที่จะช่วยให้ผู้บริหารระดับบนสุดวิเคราะห์เปรียบเทียบและเน้นแนวโน้มในตัวแปรที่สำคัญเพื่อให้พวกเขาสามารถตรวจสอบประสิทธิภาพการทำงานและระบุโอกาสและปัญหา EIS และข้อมูลเทคโนโลยีคลังสินค้าจะมาบรรจบกันในตลาด
ในปีล่าสุด EIS ระยะได้สูญเสียความนิยมในความโปรดปรานของระบบธุรกิจอัจฉริยะ (พื้นที่ย่อยของการรายงานการวิเคราะห์และแดชบอร์ดดิจิทัล)
ประวัติ

มีวัตถุประสงค์ในการพัฒนาโปรแกรมคอมพิวเตอร์ที่จะเน้นข้อมูลสารสนเทศรอบด้านเพื่อตอบสนองความต้องการผู้บริหารระดับสูง ในการตัดสินใจทางธุรกิจ
องค์ประกอบ

องค์ประกอบของ EIS จะมี 4ส่วน ได้แก่
Hardware อุปกรณ์
Software ชุดคำสั่ง
User Interface การตอบสนอง
Telecommunication การสื่อสาร
การใช้งาน

การผลิต
การตลาด
ทางบัญชี
อรรถประโยชน์

ข้อดี
ง่ายต่อการใช้สำหรับผู้บริหารระดับสูง
เหมาะกับผู้บริหารระดับสูงในการควบคุมโดยไม่ต้องมีความรู้ความเข้าใจในคอมพิวเตอร์และสารสนเทศมาก
ค้นหาข้อมูลที่ต้องการได้ในระยะเวลาสั้น
ช่วยให้เข้าใจข้อมูลสารเทศที่เกิดขึ้นภายในและภายนอกอย่างชัดเจน
สะดวกในการตัดสินใจเรื่องต่างๆในระยะเวาสั้น
สามารถติดตามและเรียกดูข้อมูลในการตัดสินใจได้อย่างมีประสิทธิภาพ
ข้อเสีย
ยากต่อการประเมินประโยชน์และผลตอบแทนที่องค์กรจะได้รับ
ยากต่อการรักษาความทันสมัย(Update)ข้อมูลและระบบสารสนเทศ
ปัญหาด้านความปลอดภัยและความลับของข้อมูล
มีข้อจำกัดในเรื่องใช้งาน เนื่องจากพัฒนามาเพื่อผู้บริหารระดับสูงเท่านั้น
ข้อมูลและการนำเสนอไม่สอดคล้องกับความต้องการของผู้บริหาร
ไม่ได้ถูกพัฒนาเพื่อประมวลผลที่ซับซ้อนและหลากหลาย
ซับซ้อนและยากในการจำกัดข้อมูลสารสนเทศ
ดูเพิ่ม

ระบบสนับสนุนเทคโนโลยีสารสนเทศ
ระบบสนับสนุนการตัดสินใจ
แหล่งข้อมูลอื่น

บทเรียนระบบสารสนแทศเพื่อการจัดการออนไลน์ เก็บถาวร 2011-01-13 ที่ เวย์แบ็กแมชชีน
ระเบียงเหนือทางเดินข้าง

ระเบียงเหนือทางเดินข้างเหนือซุ้มโค้งชั้นล่างและภายใต้ช่องรับแสงที่แอบบีมาล์มสบรีในวิลท์เชอร์ในอังกฤษ เป็นระเบียงที่มีซุ้มโค้งแต่งด้วยโค้งหยักแบบนอร์มัน ภายในโค้งใหญ่ก็มีซุ้มโค้งเล็กรับอีกสี่ซุ้ม
แอบบีมาล์มสบรีมองจากด้านนอกแสดงตำแหน่งของระเบียงแคบระหว่างลูกศรที่อยู่เหนือช่องทางเดินข้างและช่องรับแสง
ระเบียงเหนือทางเดินข้างผนังเป็นกระจกที่มหาวิหารโคโลญสองข้างช่องตกแต่งเป็นภาพวาดเทวดา
ระเบียงเหนือทางเดินข้าง หรือ ระเบียงแนบ (อังกฤษ: triforium) คือระเบียงแคบที่สร้างภายในความหนาของผนังด้านในที่ตั้งอยู่ทางผนังด้านข้างเหนือบริเวณกลางโบสถ์หรือมุขข้างโบสถ์ของคริสต์ศาสนสถาน ตำแหน่งอาจจะเป็นระดับเดียวกับช่องรับแสงหรือเป็นชั้นที่แยกออกมาเป็นชั้นต่างหากอยู่ใต้ช่องรับแสง ระเบียงเหนือทางเดินข้างอาจจะมีผนังเป็นแก้วแทนที่จะเป็นหิน
ที่มาของคำว่า “ระเบียงเหนือทางเดินข้าง” ที่มาจากภาษาอังกฤษ “Triforium” ไม่เป็นที่ทราบแต่สันนิษฐานว่าอาจจะมาจากคำว่า “thoroughfarum” เพราะเป็นทางเดินจากหัวตึกไปถึงท้ายตึก อาจจะเป็นคำที่แผลงมาจากภาษาละตินว่า “tres” ที่แปลว่า “สาม” และ “foris” ที่แปลว่า “ประตู” หรือ “ทางเข้า” อาจจะเป็นได้ว่าทางผ่านอาจจะเคยเป็นลักษณะสามเหลี่ยมตามรูปทรงของหลังคาที่ลาดลงมาด้านหนึ่ง (ดูรูประหว่างลูกศร)
ตัวอย่างแรกของระเบียงเหนือทางเดินข้างพบในบาซิลิกาของผู้นอกศาสนาที่เป็นระเบียงชั้นบนสำหรับการสนทนาหรือการดำเนินธุรกิจ  ในสมัยคริสเตียนยุคแรกและในคริสต์ศาสนสถานของอีสเติร์นออร์โธด็อกซ์ระเบียงเหนือทางเดินข้างมักจะใช้สำหรับสตรี
ในสถาปัตยกรรมโรมาเนสก์และสถาปัตยกรรมกอธิคระเบียงเหนือทางเดินข้างอาจจะเป็นระเบียงกว้างบนผนังด้านข้างของช่องทางเดินข้างหรืออาจจะเป็นเพียงกว้างเกือบเท่ากับความหนาของผนัง ระเบียงเหนือทางเดินข้างเป็นองค์ประกอบสำคัญของบริเวณกลางโบสถ์ของมหาวิหารหรือคริสต์ศาสนสถานที่เพิ่มความสำคัญให้แก่ซุ้มบริเวณกลางโบสถ์ชั้นล่าง
ในด้านการตกแต่งก็อาจจะมีการใช้บัวตกแต่งรอบโค้งหรือรูปแกะสลัก โดยเฉพาะการตกแต่งช่องตกแต่ง (Spandrel) ของส่วนที่เป็นสามเหลี่ยมสองข้างโค้ง เช่นในการตกแต่งระเบียงเหนือทางเดินข้างของมหาวิหารลิงคอล์น ในคริสต์ศตวรรษที่ 15 รูปทรงของหลังคาเหนือช่องทางเดินข้างแบนราบขึ้นที่ทำให้การสร้างระเบียงเหนือทางเดินข้างที่ต้องใช้ความสูงหายไป ระเบียงเหนือทางเดินข้างอาจจะใช้เป็นทางเดินหรือสำหรับผู้สังเกตการณ์ในพิธีที่เกิดขึ้นในมหาวิหาร หรืออาจจะใช้โดยนักบวชในการทำงานที่เกี่ยวกับสิ่งก่อสร้าง
บางครั้งระเบียงแคบก็มีประโยชน์ในทางโครงสร้างของสถาปัตยกรรมเมื่อมีการใช้ค้ำยันแบบปีกที่ช่วยดึงหรือแบ่งเบาน้ำหนักของสิ่งก่อสร้างจากผนังที่สร้างผ่านระเบียงแคบและกางออกไปจากตัวสิ่งก่อสร้าง
ดูเพิ่ม

คริสต์ศาสนสถาน
แผนผังมหาวิหาร
สถาปัตยกรรมโรมาเนสก์
สถาปัตยกรรมกอธิค
ส่วนประกอบของคริสต์ศาสนสถาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ระเบียงเหนือทางเดินข้าง
พจนานุกรมศัพท์สถาปัตยกรรมคริสต์ศาสนา
รักบี้ 7 คนชิงแชมป์ยุโรปซีรีส์ 2022

| รักบี้ 7 คนชิงแชมป์ยุโรป |
| --- | --- |
Series XX
เจ้าภาพ:   Portugal  Poland 
วันที่: 25 มิถุนายน – 3 กรกฎาคม 2022
จำนวนประเทศ: 10
อันดับหลังจบการแข่งขัน
ชนะเลิศ:  สเปน
รองชนะเลิศ:  เยอรมนี
อันดับที่ 3:  ฝรั่งเศส
Team changes
Promoted:  ไอร์แลนด์,  บริเตนใหญ่,  โรมาเนีย
Relegated:  โปแลนด์
← 2021 2023 → 
การแข่งขันรักบี้ 7 คนชิงแชมป์ยุโรปซีรีส์ 2022 (อังกฤษ: 2022 Rugby Europe Sevens Championship Series) เป็นการแข่งขันกีฬารักบี้ 7 คนซีรีส์ประจำปี ครั้งที่ 20 ซึ่งจัดโดยรักบี้ยุโรป ซึ่งเป็นหน่วยงานกำกับดูแลของกีฬารักบี้ยูเนียนในทวีปยุโรป แข่งขันตั้งแต่เดือนมิถุนายนถึงกรกฎาคม พ.ศ. 2565 เลกแรกจะเล่นในเมืองลิสบอน ประเทศโปรตุเกส ส่วนเลกที่สองจะเล่นในคราคูฟ ประเทศโปแลนด์ มี 10 ทีม เข้าร่วมแข่งขัน นอกจากนั้นยังมีการแข่งขันรักบี้ 7 คนชิงแชมป์โลก รอบคัดเลือกโซนยุโรป 2022 แยกต่างหากที่เมืองบูคาเรสต์ ประเทศฮังการี ในเดือนกรกฎาคม
สเปน เป็นทีมชนะเลิศครั้งก่อนหน้าที่จะป้องกันแชมป์ โดยคว้าแชมป์กสรแช่งขันปี ค.ศ. 2021 สเปนเป็นแชมป์ของซีรีส์นี้อีกครั้ง โดยจบอันดับรองชนะเลิศในลิสบอนและอันดับหนึ่งในคราคูฟ
ทีม

รายชื่อทีมปัจจุบันที่ได้รับการยืนยันว่าจะเข้าร่วมใน "ชิงแชมป์ยุโรปซีรีส์" รัสเซีย มีกำหนดเข้าร่วมในตอนแรกแต่หลังจากการรุกรานยูเครนของรัสเซีย ค.ศ. 2022 สภาบริหารรักบี้โลก ได้สั่งระงับสหภาพรักบี้รัสเซีย
ฝรั่งเศส ซึ่งแต่เดิมต้องตกชั้นไป รักบี้ 7 คนยุโรปโทรฟี 2022 เนื่องจากถูกลงโทษที่ไม่ลงสนามในการแข่งขันปี ค.ศ. 2021 ได้ตอบรับคำเชิญให้เข้ามาแทนที่รัสเซีย
เบลเยียม และ สาธารณรัฐเช็ก ได้รับการเลื่อนตำแหน่งจาก รักบี้ 7 คนยุโรปโทรฟี 2021 เนื่องจากพวกเขาเป็นสองทีมที่มีอันดับสูงสุดจากซีรีส์ทั้งสองเลก
เบลเยียม
เช็กเกีย
ฝรั่งเศส
จอร์เจีย
เยอรมนี
อิตาลี
ลิทัวเนีย
โปแลนด์
โปรตุเกส
สเปน
รักบี้ 7 คนชิงแชมป์โอเชียเนีย 2023

| รักบี้ 7 คนชิงแชมป์โอเชียเนีย 2023 |
| --- | --- |
Host nation:  ออสเตรเลีย
Date: 10–12 พฤศจิกายน 2023
Cup
Champion:  นิวซีแลนด์
Runner-up:  ซามัว
Third:  ฟีจี
Tournament details
Matches played: 39
← 2022 2024 → 
การแข่งขันรักบี้ 7 คนชิงแชมป์โอเชียเนีย 2023 (อังกฤษ: 2023 Oceania Sevens Championship) เป็นการแข่งขันรักบี้ 7 คนของโอเชียเนียครั้งที่สิบห้าในรักบี้ 7 คนชาย นอกจากนี้ยังทำหน้าที่เป็นรอบคัดเลือกระดับภูมิภาคสำหรับรักบี้ 7 คนในโอลิมปิก 2024 และจัดขึ้นที่สนามบัลลีมอร์ในเมืองบริสเบน ประเทศออสเตรเลีย ตั้งแต่วันที่ 10 ถึง 12 พฤศจิกายน ค.ศ. 2023
ทีม

ทีมชาติ 14 ทีมถูกกำหนดให้ลงแข่งขันในการแข่งขันปี ค.ศ. 2023 พร้อมด้วยทีมรับเชิญในโซนโอเชียเนีย ได้แก่ :
อเมริกันซามัว
ออสเตรเลีย
หมู่เกาะคุก
ฟีจี
คิริบาส
นาอูรู
นิวซีแลนด์
นีวเว
โอเชียเนียบาร์บาเรียน
ปาปัวนิวกินี
ซามัว
หมู่เกาะโซโลมอน
ตองงา
ตูวาลู
วานูวาตู
ระบบสัดส่วนแบบบัญชีรายชื่อ

โปสเตอร์หาเสียงแสดงบัญชีรายชื่อของพรรคการเมืองต่าง ๆ ในการเลือกตั้งสภายุโรป ค.ศ. 2004 ในอิตาลี
ระบบสัดส่วนแบบบัญชีรายชื่อ (อังกฤษ: party-list proportional representation) หรือ ปาร์ตีลิสต์ (party list) เป็นระบบการลงคะแนนที่กำหนดให้ผู้ลงคะแนนเสียงเลือกพรรคการเมืองพรรคใดพรรคหนึ่ง โดยแต่ละพรรคการเมืองได้จัดทำบัญชีรายชื่อของผู้สมัครไว้ เมื่อพรรคใดได้รับเลือก ผู้สมัครที่อยู่ในบัญชีของพรรคนั้นก็จะได้รับเลือกตามสัดส่วนคะแนนเสียงที่ได้รับ โดยระบบสัดส่วนบัญชีรายชื่อสามารถใช้เป็นส่วนหนึ่งกับระบบสมาชิกเพิ่มเติม (additional member system)
ในระบบการลงคะแนนเหล่านี้ พรรคการเมืองแต่ละพรรคจะจัดทำรายชื่อผู้สมัครไว้ โดยพรรคการเมืองจะได้รับจัดสรรจำนวนที่นั่งตามสัดส่วนคะแนนเสียงที่พรรคการเมืองนั้นได้รับ โดยผู้ลงคะแนนอาจลงคะแนนให้กับพรรคการเมืองได้เลย เช่นในแอลเบเนีย อาร์เจนตินา ตุรกี และอิสราเอล หรืออีกกรณีหนึ่งคือ ลงคะแนนให้ผู้สมัครซึ่งคะแนนเสียงจะมารวมกันเป็นคะแนนเสียงของพรรค ดั่งในฟินแลนด์ บราซิล และเนเธอร์แลนด์ หรือลงคะแนนให้กับรายชื่อผู้สมัคร เช่นในฮ่องกง หรือแม้แต่ลงคะแนนให้เลือกระหว่างสองวิธีหลังนี้ดั่งในลักเซมเบิร์ก ("ปานาชาฌ" กับบัญชีรายชื่อ)